ming030890/wiki-yue-high-quality huggingface dataset:
祝文君

祝文君（Samantha Chuk，1966年8月16號—2022年2月28號）係香港無綫電視藝員，做過主持、演員同埋司儀，亦曾經拍過電影，比較有名嘅電影角色有《食神》入面嘅女記者。

生平
祝文君喺香港出世，有兩兄一姊一妹一弟，阿爸係做海員。香島中學中五畢業後，喺寶生銀行打咗五年工，做過出納員同埋總行人事部會計員。1989年參加第3期無綫電視藝員訓練班，1990年畢業後加入無綫電視，主要做節目主持，亦拍過唔少電視劇做閒角，1998至1999年曾經短暫移民加拿大（冇離開過電視台）。
佢亦有份參與藝進同學會嘅工作，係藝進會永遠榮譽會長。
2019年，祝文君正式改用新藝名「王晴」。

患病同離世
祝文君喺2020年嗰時已經有肺癌。2021年11月佢喺朋友生日宴做司儀嗰時，俾人發覺佢身形瘦咗，佢話自己減肥。祝文君喺2022年2月28號晚過身，終年55歲。
佢患病嘅事好多圈中人都唔知，所以唔少人知道佢嘅死訊都感到愕然，亦有唔少人表示婉惜。

演出
*下面只記錄祝文君演出過嘅劇集作品，如果有漏，請幫手補返。

政治立場
佢係親中派嘅支持者，曾經主動參加聯署支持北京未經諮詢或香港人同意嘅《港版國安法》，又經常分享親中派（例如華記正能量、周浩鼎）嘅文宣，同埋大鬧美國醜陋。
苗僑偉

苗僑偉（Michael Miu；1958年6月18號—），綽號三哥，係香港男演員，無綫電視前藝員。佢喺浙江舟山出世，祖籍浙江寧波，5歲移居到香港。除咗演藝事業，佢喺1989年亦創辦藝視眼鏡，後尾畀財團收購咗。佢老婆係藝人戚美珍。

政治立場
佢有份支持事先未經諮詢或香港人同意，北京強行訂立，而且惹起泛民主派一致爭議嘅《香港國家安全法》。

馬主生涯
怇喺2000年代開始喺香港賽馬會做馬主，個人名下有「牧場王」，而家佢同米雪、蘇志威係馬主團體御精英團體嘅成員，名下有「蟲草之星」、「蟲草之凰」。
華南電影工作者聯合會

華南電影工作者聯合會（South China Film Industry Workers Union，簡稱“華南影聯”）係一個親中派電影專業人員團體，前身係「華南電影工作者聯誼會」，1949年7月10號成立，同年更改成依家嘅名，亦係香港首個電影專業人員團體。創會初期只限於粵語片從業員，之後容納國語片範疇，最終擴大去到電視、電台、話劇同藝術攝影界。聯合會永久會址位於九龍城獅子石道。而家嘅會長係周驄。

政治參與
華南電影工作者聯合會屬於香港親中派嘅一份子，喺香港立法會體育、演藝、文化及出版界功能界別入面，華南影聯係界別入面「演藝界行業協會及本地持牌廣播機構」之一。喺2003年，華南影聯亦同工聯會合作，策劃同製作大型舞台劇《歲月的風采》，並得到當時唔同香港政府司局長、中國負責駐港事務同廣東省嘅官員支持。工聯會就呢次舞台劇發表嘅新聞稿，亦用上「老朋友」三個字形容華南影聯。
華南電影工作者聯合會曾經參與公開聯署支持北京未經諮詢或香港人同意，強行訂立嘅《港版國安法》。
陳嵐

陳嵐（英文：Tiffany Chen，1959年1月15號—），本名陳明英，喺台灣出世，籍貫黑龍江哈爾濱，香港電影業製片人、經理人，中國星集團董事會副主席，向華強老婆。新聞報導往往稱呼佢做「向太」。

政治立場同爭議
雖然喺台灣出世，但係陳嵐喺政治上高度親中，多次喺微博歌頌大陸之餘更出面支持香港警察，而且有反美嘅傾向。佢亦曾經喺2014 年高調出席反佔中活動，又上台發言話佔領學生惡過黑社會。
佢曾經參與公開聯署支持北京未經諮詢或香港人同意，強行訂立嘅《港版國安法》。

回應美國商務部對華為制裁
2019年，美國商務部對華為實施購買美製零件同技術嘅禁令 ，而喺5月，有報道指 Google 因應禁令，將暫停同華為嘅業務往來，華為喺中國境外發行嘅手機，唔可以再更新 Android 系統，同埋 Google 相關服務。陳嵐喺微博回應，呼籲網民棄用蘋果，改用華為，更加話「我們有 11 億的網民如果全部都用華為怕你美國個屁」，又話要堅決唔買當時就嚟推出嘅iPhone 8，不過有眼利嘅網民就發現，呢篇微博係以 iPhone 發表。

回應反送中運動同埋美國《香港人權與民主法案》
2019年11月，香港陷入反送中運動嘅爭議，因應香港局勢惡化，美國參議院通過《香港人權與民主法案》，陳嵐公然批評美國干預中國內政，又話呢世都唔再踏足美國，形容支持反送中運動嘅人係暴徒，反而令全世界嘅中國人更加愛國愛黨。

娛樂新聞
2013年，佢曾經喺一個拍賣會買咗一粒 8611 萬港元嘅巨型 75 卡鑽石，仲命名佢做中國之星。
呂學能

呂學能，香港親中派政治人，曾經參選2011年香港區議會選舉，被指落敗後冤枉南亞裔選民種票，令南亞裔選民同佢哋家人被街訪誤會同受到滋擾。
安貞煥

安貞煥（韓文：안정환，1976年1月27號—）係南韓足球員，號稱「南韓大衞碧咸」，司職前鋒，去過意大利、日本、法國、德國、中華人民共和國嘅足球會踢波，家下退咗役。
安貞煥老婆係前韓國小姐李惠媛，渠哋喺2001年結婚。
艾華班尼加

艾華班尼加（粵拼：ngaai6 waa4 baan1 nei4 gaa1，西班牙文：Éver Banega，1988年6月29號—）係個阿根廷足球員，踢緊中場，效力緊沙地職業足球聯賽球會艾沙比。
反共產主義

反對共產主義（英文：anti-communism，簡稱「反共」）係一種反對共產主義嘅意識形態。部分人同馬克思無政府主義者觀點，「反共」又係有反對共產黨執政意義。反共一詞或分成幾個層面，針對國家如反中；針對政黨即反黨，針對種族例如反華，意義上都有差別。中華人民共和國黨國體制下，親共人士常將反對聲音統稱「反中」或「反華」，一切提升至國家同民族層面，無論反對中共政策、獨立運動，甚至反共運動等。中國改革開放後，唔再流行將異見同反政權言行講成反共或批鬥成「反黨、反革命集團、反動派」等文化大革命用詞。

情況
世界各地有唔同形式嘅反共，面臨赤化嘅地方更明顯。中國國民黨同部份反共人士曾以「共匪」、「赤匪」、「毛匪」貶稱中共，蔣介石時代較常見。而對香港政界政界人士立場親中親共，或遭指控無考慮港人利益可言嘅政客，都會被貶稱為「港共」、「土共」。
各個共產背景國家，都會有相關法律同白色恐怖事件對待「反共」。中國共產黨為穩固政權，宣稱「反共」等同「反對中國共產黨管治中國嘅唯一合法性」嘅說法，因此一面對外宣傳「黨國同構」嘅奉天承運觀念，一邊迫害或捉拿中國大陸異見人士，打壓維權運動。北韓金氏政權以馬列主義為根基，建立家族世襲制獨裁統治。史學家羅拔岡吉士（Robert Conquest）指共產主義要為二十世紀數以百萬計嘅死負責。
香港自1997年7月1號開始質疑特區政府高度自治地位[未記出處或冇根據]，同中聯辦左右香港政局問題上，常以「西環治港」、「港共政權」稱呼「保皇黨（部份建制派政黨）」同政府人士，原因係西環有「中聯辦」嘅辦公室，有建制派議員、官員走入中聯辦。不過，《香港特別行政區基本法》同政府程序並無要求議員同港府官員要接受中國政府問責呢個要求。喺今日中國共產黨勢力範圍內，親共派會將任何「反共」同批評中共言行，都講成唔同概念嘅「反中」或「反華」，即反中國，代替以往反共、反動等批評字眼。泛民主派同香港本土派成日被形象抹黑成「反對派」同「反中亂港」。親建制報章同親中機關報成日用到有關貶稱，而大陸同香港互聯網上面有好多被指五毛黨人士都會用「犯民」貶稱泛民。中共異見人士部份被扣上漢奸，賣港賊等「帽子」。

歷史
冷戰前，社會主義黨同資本主義國家，一直視以蘇聯為首共產國家，係文明落後、寄生主義，有軍事危害性等唔可容忍嘅缺陷。雖然共產有過一段思潮，但當共產黨造成戰爭暴行，國內流血，甚至東歐劇變、蘇聯解體，共產國家數量劇減，並改稱自己為社會主義國家嘅左翼政府，僅存中國、北韓、古巴、越南同老撾，尼泊爾，委內瑞拉等幾個。
社會主義對資本家嘅威脅減少，當代社會主義國家自蘇聯解體前後都展開改革開放，市場經濟化等資本化路線。雖然有關國家得到經濟上改善，但反對聲音仍然存在，大多演變成反對一切唔「自由民主」制度；反對一黨體制；質疑共產黨以社會資本化手段，揾出資本主義嘅缺點，盡管出現違規行為亦無嚴打。部份紅色資本家（親共商團）涉及經濟問題如：侵害人權，貪污、利用山頭政治壟斷地區經濟、黑心食品同環境破壞等等。相比西方資本主義國家，資本化社會主義國家出現資本主義嘅缺乏較嚴重而且明顯。發展中國家法治完善程度，同國民道德水平都係影響資本主義化成效。
美國將北韓列為一個謀求發展大規模殺傷性武器維護金家獨裁統治嘅「無賴政權」或「邪惡軸心」。仲有埃塔、菲共、尼泊爾共產黨、光輝道路等馬克思勢力，加上中東恐怖主義，反政府活動得到中國，俄羅斯支持，被美國認定全部都係「恐怖主義」。

原因
多數反共產主義者否定馬克思主義中嘅歷史唯物主義。反對馬克思認為資本主義最終「消失」，並走向社會主義，變成一個真正嘅共產主義社會嘅論述假設，正如封建主義唔一定跟住就係資本主義。俄國就是由沙俄帝制變成列寧主義國家。
有反共者將共產主義批評成法西斯主義；認為馬克思黨，同法西斯黨同樣獨裁而邪惡，有暴力、野蠻，反人道方面。但當中法西斯主義者一般都係反共產主義同反資本主義，例如納粹主義，納粹德國國營經濟（國有制主導）唔係資本家主導，又唔係帝制，或者共有制。
反共主義者強調私有制一方，認為資本主義國家保障人民嘅政治，同經濟嘅自由，並會認為共產制度下嘅人民冇選舉權、冇自由、社會缺乏法治，係根本性侵犯個人權利。反而，一般資本主義國家都宣稱自由主義，個人自由有法律保障，原則上係容許意識形態個人化。
有建議指，各種主義嘅人應該除去思想分隔同保護主義。社會必然要以階級，同國籍上單獨處理。國內可能存在聯邦制、自由邦、國中國，甚至係「一個國家，多種制度」，以達到唔同主張嘅人都有限度滿足。

共產爭議性
馬克思式共產國度要喺無政府社會下進行，因此現實中並唔存在。因為喺無中央、無警察管轄下，人民必須自律，以達到利益平衡。但係無政府主義下，難以由第三方解決有可能或有能力出現嘅分爭，私心或錯誤價值出現時，最後只會引起小圈子、多數人暴力、階級鬥爭。
現實中共產主義國家下實行出現問題，如毛澤東式、史太林式、北韓共產主義，以政治手段進行強制階級劃份，社會上人民以身份得到利益嘅多少，並未由個人付出作參考，令社會出現生產積極性下滑、資源嚴重偏向特權同紅色階級、批鬥同互相告發過程造成好多錯判，誤批，社會比資本化混亂，過度向左係得不償失。而家，好多人因中國保留咗半世紀嘅戶籍制度造成生活同權利損失。
有人認為共產陣營下嘅社會主義制度唔合適「已發展國家」。當今發達國家嘅經濟、軍力，甚至教育同生活水平都高過馬列向社會主義國家。有關發展國家同地區，如美國、英國、日本、香港等共同點為資本主義同自由。反觀古今該類社會主義國家，發展水平差距明顯。中國執行混合經濟後，城市同特區嘅經濟實力同以前或其他地區有強烈對比。
馬克思騙局：有理論質疑馬克思同信眾所講嘅「成熟資本主義」嘅問題。「成熟資本主義」並非如反資本主義者所指經濟停滯，或壟斷剝削同階級主義已達到頂峰而腐敗之致。相反，「成熟資本主義」應該已達到「效率最大化」、社會地位平等，福利制度完善，再無必要政治干預。
共產主義並非「魔法」，資源稀少性依然存在。排除個人對奢侈品同理想嘅追求，但活人必然有生理需要，食物、空間同埋會排屎尿並制造垃圾。因而共產主義實用性、人道立場同公平原則，受到後期嘅研究者嘅提出新論證作疑。
君主制

君主制又叫帝制，係一種政治制度，元首係由君主做，通常係終身。君主制可以再分為君主有好大權嘅君主專制，同埋權力下放畀內閣同議會嘅君主立憲制。
繼承制度通常都係世襲嘅，經常形成王朝。不過，喺歷史上都出現過唔少選舉制同自立嘅君主制（即係話君主國家）。 貴族雖然唔係君主制度必然嘅組成部分，但佢哋通常都係揀選君主嘅主要來源，仲要負責組成重要機構（例如議會同皇室宮廷），令到好多君主制都帶有寡頭統治嘅特徵。
君主可以擁有唔同嘅頭銜，好似皇帝、女皇、國王同女王咁。君主制可以透過同君主嘅個人關係組成聯邦、同君連合同擁有附庸國嘅領地，呢個都係君主擁有多個頭銜嘅常見原因。
君主制係最普遍嘅政府形式，直到二十世紀，好多君主制先至畀共和制取代，特別係喺第一次世界大戰之後。截至2024年，全世界仲有四十三個主權國家係君主制，包括十五個以查理斯三世國王為元首嘅英聯邦王國。除此之外，仲有好多次主權君主實體。而家大部分嘅君主制都係君主立憲制，喺憲法底下，君主保留獨特嘅法律同禮儀角色，但係政治權力好有限或者冇，同議會共和制嘅國家元首差唔多。
有啲國家雖然保留咗「王國」嘅稱號，但係冇正式嘅在位君主（好似1947年到1975年嘅佛朗哥時期西班牙），又或者長期依賴攝政制度（好似1920年到1944年霍爾蒂時期嘅匈牙利）。

歷史
韋爾德-布倫德棱柱，刻有蘇美爾王表
類似嘅社會階層形式，例如酋邦或者部族君主制，係史前時期就存在嘅。酋邦提供咗國家形成嘅概念，呢個過程由美索不達米亞、古埃及同印度河流域文明等早期文明開始。 喺世界某啲地區，酋邦逐漸演變成君主制。 一啲最早被記錄同證明存在嘅君主制，就包括Narmer、古埃及嘅Pharaoh（c. 3100 BCE）同埋Enmebaragesi，一位Sumer嘅Kish國王（c. 2600 BCE）。
由最早嘅記錄睇，君主有時係直接世襲，而有時係喺合資格嘅成員之中選出。喺埃及、中國、印度、美索不達米亞、蘇丹語系、重構咗原印歐神話嘅宗教，以及其他地方，君主直接擔當同神聖職能相關嘅角色，與sacrifice直接掛鈎，有時亦會被認定具有神聖血統，可能由此建立起「divine right of kings」（君權神授）嘅概念。
Polybius 將君主制視為三種「良性」基本政體之一（君主制、aristocracy同民主制），同三種「惡性」基本政體（暴君政治、oligarchy同暴民統治）形成對比。古典時期嘅君主通常被稱為「king」或者「ruler」（譯作 archon、basileus、rex、tyrannos 等）或者稱作「queen」（譯作 basilinna、basilissa、basileia 或 basilis； 即 regina）。  
Polybius 最初將君主制視為共和國嘅一個組成部分，但自古以嚟，君主制就同共和制形成對照，後者係由自由公民及其議會行使行政權力。
4世紀前嘅印度教文獻 Arthasastra 詳盡闡述咗君主主義嘅倫理觀。 喺古代，有啲君主制因為支持議會而被廢除，例如羅馬（Roman Republic，公元前509年）同雅典（Athenian democracy，公元前500年）。
1648年歐洲各君主制同共和制嘅地圖
到咗17世紀，君主制開始受到不斷演變嘅議會制挑戰，例如透過地區議會（好似Icelandic Commonwealth、瑞士嘅Landsgemeinde及後來嘅Tagsatzung，同與中世紀town privileges興起相關嘅高級中世紀市民運動）同現代反君主主義，例如1649年英國君主制被Parliament of England暫時推翻、1776年嘅American Revolution同1789年嘅French Revolution。
眾多反對呢一趨勢嘅人士之一係Elizabeth Dawbarn，佢匿名出版嘅書籍 Dialogue between Clara Neville and Louisa Mills, on Loyalty（1794年）入面講到「痴線嘅 Louisa，崇拜自由、Tom Paine同美國，而後俾 Clara 講解上帝對君主制嘅認可」同埋講述女性對男性影響力嘅問題。
由嗰時起，主張廢除君主制或者主張成立republic（共和國）嘅運動就被稱為republicanism，而支持君主制嘅則叫做monarchism。因而，共和國成為與君主制相對立嘅另一種政體。 雖然有啲情況下，終身或甚至世襲嘅國家元首可能出現類似君主嘅現象，好似North Korea咁。
隨住共和主義嘅興起，19世紀政治上形成咗多元嘅分野，包括反君主嘅激進主義同保守甚至reactionary嘅monarchism。喺接落嚟嘅20世紀，好多國家廢除咗君主制，轉而成為共和國，特別係喺World War I同World War II之後。
而家，全世界有43個主權國家保留住君主，其中包括15個以Charles III作為國家元首嘅Commonwealth realm。大部分現代君主都係立憲君主, 佢哋保留咗獨特嘅法律同儀式性角色，但喺憲法下實際政治權力有限甚至冇；而好多則屬於所謂嘅crowned republic，特別喺細細嘅國家入面仍然存在。 喺部分國家，例如Morocco、Qatar、Liechtenstein同Thailand，即使係受憲法規定，世襲君主仍擁有超越其他任何權威來源嘅政治影響力。
根據2020年嘅一項研究，君主制之所以出現，係因為喺人口眾多同幅員遼闊嘅時期，統治效率較高，當時協調如此龐大嘅人口極其困難。研究者認為，隨住通訊同運輸技術嘅創新，君主制相對於其他政體嘅效率下降，因此逐漸衰落。
根據2023年嘅研究，君主制能夠持續存在，係因為佢比其他專制統治形式更能夠應對democratization（民主化）嘅要求：「君主制可以喺轉型為民主constitutional monarchy（立憲君主制）嘅同時唔破壞領導層嘅穩定。保留統治者嘅前景吸引咗同時重視民主同穩定嘅反對派，但呢亦影響到佢哋組織同持續大規模抗議嘅能力。」
初瀨亮

初瀨亮（1997年7月10號—）係日本足球員，司職後衞，效力錫周三。
2018年冬季奧林匹克運動會

第二十三屆冬季奧林匹克運動會（粵拼：dai6 ji6 sap6 saam1 gaai3 dung1 gwai3 ou3 lam4 pat1 haak1 wan6 dung6 wui6*2），喺2018年2月9號到25號喺南韓江原道平昌郡舉行。
主辦城市喺2011年喺南非爹濱嘅第123屆國際奧林匹克委員會嘅全體委員大會裏面投票。
呢次係南韓、北韓代表隊喺奧運史上第四次（2000年、2004年、2006年同今屆）揸住朝鮮半島旗（韓文：한반도기）一齊入開幕典禮。
今屆嘅奧運會一共有15個大項，102個小項，新加咗空中單板滑雪、冰壺混雙比賽同埋高山滑雪混合團體賽。有92個國家奧林匹克委員會嘅2952名運動員參與比賽，係咁多屆冬奧會規模最大，其中厄瓜多爾、厄立特里亞、科索沃、馬來西亞、尼日利亞同埋星加坡第一次參賽。

申辦嘅城市
平昌曾經申辦2010年同2014年奧運會，但最終分別輸畀溫哥華同索契。
之前舉辦過1972年夏季奧運會嘅慕尼黑曾經申辦冬奧，喺北京成功申辦2022年冬季奧林匹克運動會前，有望成為第一座同時舉辦過夏季奧運同冬季奧運嘅「雙奧之城」，但最終只攞到25票。法國東南部城市安錫亦啟動申辦工程，但係得唔到居民支持，最終只得7票。
平昌喺2011年爹濱第123屆國際奧林匹克委員會全體委員大會上被選為主辦城市，喺一輪投票就去到48票嘅門檻，遠超競爭對手。平昌成為繼札幌（1972年）同長野市（1998年）後，第三個舉辦冬奧會嘅亞洲城市。
韓國*平昌（贏咗）
 德國*慕尼黑
 法國*安錫

獎牌榜
挪威代表隊同德國代表隊同樣攞到14面金牌，但係挪威代表隊攞到14面銀牌、11面銅牌，結果以39嚿獎牌，打破歷屆冬季奧運會紀錄。
主辦國（南韓）
非洲聯盟

非洲聯盟（簡稱非盟）係一個國際組織，54個非洲國都係成員國。呢個組織喺2002年7月9號成立，係由非洲統一組織（OAU）改組而成。佢總部而家喺埃塞俄比亞首都阿迪斯阿貝巴。

概述
非洲聯盟嘅目標係：
喺非洲國家同非洲民族之間達到更大嘅團結、凝聚力同埋團結。
保衛成員國嘅主權、領土完整性同埋獨立。
加快非洲大陸嘅政治同埋社會經濟融合。
喺關係到非洲大陸同埋佢嘅人民利益嘅問題上面，推廣同埋捍衛非洲共同立場。
鼓勵國際合作，同時要充分考慮到聯合國憲章同埋世界人權宣言。
推動非洲大陸嘅和平、安全同埋穩定。
推廣民主原則同埋制度、公民參與同埋良好管治。
根據非洲人權和民族權利憲章同埋其他相關嘅國際人權文書，推廣同埋保護人權同埋民族權利。
建立必要嘅條件，令到非洲大陸喺全球經濟同埋國際談判中發揮應有嘅作用。
喺經濟、社會同埋文化層面推動可持續發展，並推動非洲經濟融合。
喺人類活動嘅所有領域推動合作，提高非洲人民嘅生活水平。
協調同埋統一現有同埋未來區域經濟共同體之間嘅政策，逐步實現聯盟嘅目標。
通過推動各個領域嘅研究，特別係科學同埋科技，推進非洲大陸嘅發展。
同相關嘅國際夥伴合作，消除可預防嘅疾病，並喺非洲大陸推廣良好嘅健康。
非洲聯盟由政治同埋行政機構組成。最高決策機構係非洲聯盟大會，由非盟所有成員國嘅國家元首或政府首腦組成。大會主席係剛果民主共和國總統菲利克斯·齊塞克迪。非盟仲有一個代表機構，即係泛非議會，由265名經非盟成員國國家立法機構選舉產生嘅議員組成。佢嘅主席係羅傑·恩科多·當。
非盟嘅其他政治機構包括：
由外交部長組成嘅非洲聯盟執行理事會，負責為大會準備決定；
由非盟成員國駐亞的斯亞貝巴大使組成嘅非洲聯盟常駐代表委員會；同埋
作為公民社會諮詢機構嘅經濟、社會同埋文化理事會（ECOSOCC）。
作為政治架構秘書處嘅非洲聯盟委員會由南非嘅恩科薩扎娜·德拉米尼-祖馬擔任主席。喺2012年7月15號，德拉米尼-祖馬喺一場激烈嘅投票中勝出，成為非洲聯盟委員會首位女性主席，接替加蓬嘅讓·平。
其他非盟架構由唔同嘅成員國主辦：
非洲人權和民族權利委員會設喺岡比亞嘅班珠爾；同埋
非洲發展新夥伴計劃（NEPAD）同埋非洲同行評議機制（APRM）秘書處同埋泛非議會設喺南非嘅米德蘭。
非盟首次喺成員國嘅軍事干預係喺2003年5月，派遣由南非、埃塞俄比亞同埋莫桑比克軍人組成嘅維和部隊，監督布隆迪各項協議嘅執行。非盟軍隊仲喺蘇丹達爾富爾衝突期間執行維和任務，之後喺2008年1月1號通過聯合國-非洲聯盟達爾富爾特派團（UNAMID）將任務移交俾聯合國。非盟喺索馬里有一支由烏干達同埋布隆迪部隊組成嘅維和特派團。
非盟通過咗好多重要嘅新文件，喺大陸層面建立規範，補充佢成立時已經生效嘅規範。呢啲包括非洲聯盟預防同埋打擊腐敗公約（2003年）、非洲民主、選舉同埋管治憲章（2007年）、非洲發展新夥伴計劃（NEPAD）同埋相關嘅民主、政治、經濟同埋企業管治宣言。

歷史
内文：[[:非洲聯盟歷史]]同[[:非洲歷史]]
非洲聯盟嘅歷史基礎始於1958年4月15日至22號喺加納阿克拉舉行嘅《首次非洲獨立國家大會》。呢次會議嘅目標係成立非洲日，每年紀念非洲人民擺脫殖民統治嘅解放運動，以及其後團結非洲嘅努力，包括喺1963年5月25號成立嘅非洲統一組織（OAU），同埋1991年嘅非洲經濟共同體。
批評者指出，尤其係非洲統一組織，冇乜保護非洲公民免受政治領導人嘅侵犯，自然俾人叫做「獨裁者俱樂部」。
喺90年代中期，喺利比亞國家元首穆阿邁爾·卡扎菲嘅領導下，建立非洲聯盟嘅構思再次興起； OAU 嘅元首同政府喺1999年9月9號發表咗塞爾特宣言（以利比亞塞爾特命名），呼籲成立非洲聯盟。
呢份宣言之後，喺2000年洛美高峰會通過咗非洲聯盟憲章，2001年喺盧薩卡通過咗實施計劃。同期，亦都成立咗非洲發展新伙伴關係（NEPAD）嘅倡議。
非洲聯盟喺2002年7月9號由首任主席、南非前國家元首塔博·姆貝基喺德班舉行嘅非洲聯盟大會第一次會議中宣布成立。
第二次會議喺2003年馬普托舉行，第三次會議喺2004年7月6號亞的斯亞貝巴舉行。
自2010年起，非洲聯盟計劃建立一個聯合非洲太空機構。
巴拉克·奧巴馬係第一位喺2015年7月29號喺亞的斯亞貝巴非洲聯盟演講嘅美國現任總統。喺演講入面，佢鼓勵全球透過投資同貿易加強同非洲大陸嘅經濟聯繫，並讚揚喺非洲教育、基建同非洲經濟上嘅進步。不過，佢亦批評咗非洲缺乏民主、領導人拒絕下台、對少數群體（包括LGBT人群、宗教群體同民族）嘅歧視，以及腐敗。佢建議加強民主化同自由貿易，以顯著提升非洲人民嘅生活質素。

暫停咗成員國資格嘅國家
馬達加斯加 –因為2009年馬達加斯加政變而暫停。

前成員國
摩洛哥 - 因為大部分非盟國家支持西撒哈拉，所以喺1984年離開非盟前身，非洲統一組織。
大衛雷斯

大衛雷斯（粵拼：daai6 wai6 leoi4 si1，葡文：David Luiz，1987年4月22號—）係巴西足球員，踢中後衛，效力過車路士、阿仙奴同法林明高體育會。宜家踢緊巴甲球會福塔雷薩。
梁勵

梁勵係香港親中派政治人物兼批發及零售界人士。

選舉經歷
喺2021年9月，佢當選成為香港特别行政區選舉委員會批發及零售界委員。
喺政府大幅度削減直選議席同埋限制非建制派參選嘅2021年香港立法會選舉，佢提名黃頴灝。
女武神

1865 年一幅油畫；幅畫描繪一位騎住隻馬嘅女武神。
女武神（粵拼：neoi5 mou5 san4 | 英文：Valkyrie）係北歐神話入便一班善戰嘅女神，專門幫眾神之父奧丁挑選戰士。而响廿一世紀初，佢哋亦都成日出現喺奇幻作品當中。

傳說
睇埋：北歐神話同奧丁
喺北歐神話裏面，女武神係一班女神，勇武善戰，仲擔任「幫眾神之父奧丁（Odin）準備軍隊」嘅職責。亦有啲傳說話佢哋係奧丁嘅女。
根據中世紀北歐人嘅信仰，女武神會喺人間嗰度巡邏，並且將打仗嗰陣戰死嘅勇敢戰士嘅靈魂帶去 Valhalla（粵拼：waa6 haa1 laa4）畀呢啲戰士成為奧丁軍隊嘅一份子；喺中世紀北歐人心目中，畀女武神睇中係一種極高嘅榮譽——北歐神話相傳，畀女武神選中嘅戰士會喺 Valhalla 度受女武神嘅款待，有得盡情噉飲甜美無比嘅蜜酒，而到咗諸神黃昏（挪威文：Ragnarök，北歐神話當中一場世界末日噉嘅事件）嗰時，一眾 Valhalla 嘅戰士就會同女武神一齊跟隨奧丁上陣作戰。
喺北歐神話裏面，又有傳說話極光係女武神嘅盾同護甲所反射嘅光。

文藝
内文：女武神 (歌劇)
歐美地區傳統上有唔少文藝作品描繪女武神。
女武神歌劇
女武神嘅騎行
呢幅油畫描繪一班騎住馬飛天嘅女武神。呢幅油畫描繪一班騎住馬飛天嘅女武神。
香港高級程度會考

香港高級程度會考（英文：Hong Kong Advanced Level Examination，HKALE，慣稱高考、高級會考、AL、ALE、A-Level、A-Level Exam）係香港考試及評核局主辦、已經停辦嘅其中一個公開考試，前身係香港大學高級程度考試。

介紹
香港中學生要喺香港中學會考達到指定分數（包括中國語文科同英國語文科合格），並要修畢兩年制嘅中六同中七預科課程，先合資格參加呢個考試，係香港中學教育舊制之中嘅最後一個階段。最後一屆畀學校考生嘅高級程度會考喺2012年舉行，最後一屆高級程度會考喺2013年淨係畀自修生應考。
香港高級程度會考喺每年3至5月舉行，成績喺6月底公佈。高考設19個高級程度同20個高級補充程度科目。高級補充程度科目所需嘅教學時間係高級程度科目嘅一半，而喺學術要求方面，就同高級程度科目大致相同。大部分日校考生報考5科。除咗中國語文及文化、英語運用兩科（絕大部分學校考生都報考）同其他指定用中文或英文答嘅科目之外，所有試卷考生都可以揀用中文或者英文答。中英文版試卷嘅評卷參考同評級標準完全一樣，應考語文唔會列喺成績通知書或考試證書上。
高考嘅成績共分6級（A至F），以A級最高，F級最低，成績喺F級以下就不予評級（以UNCL表示）。由2002年起，香港高級程度會考嘅一級二等制（即A(01)、A(02)、B(03)、B(04)……等）已經取消。
高考嘅E級，無論係高級程度或高級補充程度嘅科目，都相當於英國普通教育文憑試高級程度考試相應科目合格。
香港高等程度會考

香港高等程度會考（英文：Hong Kong Higher Level Examination，HKHLE，簡稱高等會考、HL、HLE、High-Level、High-Level Exam）係香港停辦咗嘅公開試，由香港考試局主辦。
考試前身係香港中文大學資格考試，喺1979年由考試局改名接辦。考試係畀學生喺完成一年預科之後報考，同期舉辦嘅香港高級程度會考就只有畀喺英文學校讀咗兩年預科嘅學生應考嘅試卷。
1982年，為咗避免兩個考試造成嘅混亂，國際顧問團喺《香港教育透視》報告裏面第一次建議取消高等程度會考。隨住中文大學喺1980年代後期逐漸轉用三年制本科課程，1990年大學聯合招生辦法成立，而聯招辦法唔承認高等程度會考，高等程度會考亦喺1992年最後一屆之後停辦。
美屬處女羣島警察局

美屬處女羣島警察局（USVIPD）嘅警車，型號係福特Police Interceptor Utility。
美屬處女群島嘅警察配備格洛克手槍（英文：GLOCK）作為武器。
白茵

白茵（英文：Pak Yan，1942年11月30號—）係香港藝人，原名陳惠賢，人稱白茵姐。1957年出道、至2014年退休。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
葉華雄

葉華雄，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。

個人生活
佢私下話自己乜嘢運動都有玩，包括籃球、足球、羽毛球等。
洪頂擁

洪頂擁，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
王東昇

王東昇，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
李孝友

李孝友，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
李彩妙

李彩妙，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
邱耀東

邱耀東，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
蔡國聯

蔡國聯，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
林志勝

林志勝，香港親中派政治人。
佢支持並參與活動宣傳北京未經諮詢或香港人同意，強行訂立嘅《港版國安法》。
王俊伊

王俊伊（英文：Joyee Wong）係中國大陸互聯網上嘅虛構人物，網傳為1991年出生於湖北省武漢市嘅男演員，搜狐、騰訊同新浪微博等平台有相關報道。
2022年7月，被網友發現為杜撰，而家百度百科「王俊伊」嘅詞條已經被刪咗。此外，王俊伊出演嘅電影《巴黎之情海星空》同電視劇《櫻花季節遇見你》為虛構；2015年嘅《無雙譜》同《賭城風雲III》雖真實存在，但演員表中冇王俊伊。相片亦為易烊千璽、龔俊（中文：龔俊）等人嘅換臉合成。
詹姆·波特

詹姆·波特（英文：James Potter，1960年3月27號－1981年10月31號）全名詹哈土姆持 波特係英國作家J·K·羅琳嘅奇幻小說《哈利波特》系列入面嘅人物。佢係莉莉·波特嘅老公同哈利·波特阿爸，亦係天狼星·布萊克嘅老死。佢同莉莉兩公婆喺《哈利波特》系列第一集開始之前就已經死咗，所以只會以回憶、魔法映像等等嘅形式出現喺故事入面。

背景
1960年3月27號，詹姆·波特喺一個比較有錢嘅純種巫師家族（中文：哈利波特世界觀與設定#純血）出世，佢嘅阿爸阿媽弗利蒙同尤菲米婭·波特喺當時嘅年紀就算用巫師嘅標準嚟衡量都已經好大。由於係老來得子，而詹姆又係佢哋唯一嘅仔，所以波特夫婦就好錫佢。

外貌特徵
羅琳將詹姆同哈利形容為有相似嘅特質：有一對淡啡色嘅眼睛（羅琳形容詹姆嘅眼睛顏色比哈利仲淡啲），除咗個鼻（比哈利長啲），佢塊面同哈利一樣咁瘦削，個人高高哋。其他部分都同哈利好似，例如係金啡色嘅頭髮同戴眼鏡。佢同哈利一樣有豎喺後面又好凌亂嘅黑髮，令佢要向後梳；佢喺五年級之前成日特登將啲頭髮搞到睇起嚟好似俾大風吹過，就好似佢啱啱喺飛天掃把上面落嚟咁。佢雙手同哈利一樣咁，同埋佢嘅身高同佢喺學校果陣差唔多。

性格特徵
詹姆嘅性格勇敢正義又聰明，為人敢作敢為又有啲傲慢自負，人緣好好但鍾意做惡作劇（尤其喺石內卜身上）。

霍格華茲時期嘅才能
詹姆喺1971年入讀霍格華茲，佢嘅學院係葛萊分多。佢同天狼星·布萊克、雷木思·路平同彼得·佩迪魯做咗好朋友，佢哋四個自此就成日以劫盜者嘅身份嚟一齊行動。
調皮嘅詹姆好聰明，就算唔係點去勤力學習都無問題。佢成為自己學院魁地奇球隊嘅追蹤手，並意識到自己嘅天賦。佢喺學校嘅大多數時間入面，佢都係個令人討厭嘅男仔，好鍾意攞自己嘅出色表現嚟曬命，而佢過分嘅自信又顯得有啲囂張。按照莉莉嘅講法，詹姆鍾意將自己嘅頭髮整亂，等佢亂糟糟咁好似係自己啱啱喺飛天掃把上面落嚟咁樣。詹姆都好鍾意對其他同學施毒咒，特別係俾史萊哲林學院嘅同年級學生賽佛勒斯·石內卜。佢同石內卜做咗死對頭，佢哋兩個人由見第一面就開始互相討厭。
據講，詹姆係葛萊分多學院魁地奇球隊嘅天才球員，喺《哈利波特：神秘的魔法石電影版》裡面，哈利同佢啲朋友發現咗詹姆嘅名喺魁地奇球隊搜捕手嘅崗位，列喺一塊牌匾上面；不過喺一次採訪入面，嗰個小說系列嘅作者羅琳話，佢原本打算俾詹姆做追蹤手。
詹姆喺霍格華茲讀書嗰陣同天狼星同彼得發現咗雷木思實際上係個狼人（中文：狼人 (哈利波特)），於是佢哋三個透過非法學習而成為咗化獸師，用嚟喺雷木思變身期間好安全咁陪伴同控制住佢。正正就喺嗰段時間入面，佢哋發現咗霍格華茲幾乎所有嘅秘密通道，於是就設計咗劫盜地圖。詹姆似乎喺嗰個時代嘅霍格華茲都好受學生敬佩，而啲教授亦都好尊重佢嘅才華，而唔係佢嘅行為。不過詹姆喺校內嘅受歡迎程度並唔普遍，因為佢同石內卜之間產生咗互相仇恨嘅心理，搞到石內卜喺成個系列入面不斷咁同哈利講，指詹姆係一個「非常自大」嘅人；而天狼星有一次承認自己同詹姆有時可能係「傲慢嘅傻仔」，但係「詹姆係從中成長咗（據講莉莉喺佢哋七歲果陣就注意到）」。
小說入面嘅人物有時會對詹姆嘅性格俾負評，羅琳對呢啲評論話「詹姆身上有好多優點」。
喺七年級果陣，詹姆做咗男學生長，而莉莉做咗女學生長，佢仲開始同莉莉·伊凡拍拖。

同石內卜嘅恩怨
詹姆同石內卜兩個由喺霍格華茲特快車嘅第一面就開始互相討厭，而因為莉莉嘅關係而令討厭更加深。根據鄧不利多喺《哈利波特：神秘的魔法石》入面嘅講法，詹姆同石內卜之間存在住競爭，呢樣同哈利同跩哥嘅並無咩唔同。
當天狼星試圖將石內卜引誘去路平喺變身做狼人嗰陣時所在嘅尖叫屋（中文：哈利波特中的地點#尖叫屋）嗰陣，詹姆阻止石內卜入去渾拚柳下面嘅隧道，從而救咗石內卜條命；即使呢樣就好似石內卜所指出咁——令詹姆唔洗俾霍格華茲踢出校，但佢仍然係救咗石內卜。另外，路平同哈利講話石內卜「從未失去詛咒詹姆嘅機會」。
喺《哈利波特：鳳凰會的密令》入面，哈利喺儲思盆（中文：哈利波特中的魔法物品#儲思盆）裡面睇到石內卜嘅記憶，果個係15歲嘅詹姆同天狼星蝦石內卜嘅情景，哈利後來同意石內卜話佢阿爸傲慢嘅評價。根據對羅琳嘅採訪，佢話：「詹姆一直懷疑石內卜對莉莉有更深厚嘅感情，呢個都係詹姆對石內卜有咁嘅行為嘅一個因素。」

霍格華茲後嘅生活
喺霍格華茲畢業之後嘅生活，詹姆同莉莉結咗婚，仲有咗個仔哈利·波特。詹姆仲叫佢嘅好兄弟天狼星·布萊克做哈利嘅契爺。由於佢家族嘅黃金足夠養活佢成家人，足夠詹姆唔需要做一份固定嘅工作，仲支持因為狼人身份而令佢失業嘅路平。
喺一次採訪入面，羅琳透露佛地魔曾邀請過詹姆同莉莉加入食死人嘅行列但俾佢哋拒絕，令佢成為「甚至喺佢哋十幾歲之前就對佢哋進行咗一次打擊」。後來詹姆同莉莉仲有佢哋班朋友一齊組成咗鳳凰會，佢仲成為咗鳳凰會嘅「全職戰士」。佢哋都投身喺第一次巫師戰爭，波特夫婦甚至仲三次抵抗過佛地魔。
喺一個關於佛地魔同佢哋個仔嘅預言出現咗之後，波特夫婦喺知道佢哋個仔哈利成為咗佛地魔嘅目標嗰時就無得唔帶住哈利匿埋，仲搵咗佢哋嘅好朋友佩迪魯做佢哋嘅秘密守護者。被形容為忠誠好朋友嘅詹姆，佢「認為唔信任佢嘅朋友係最大嘅恥辱」，就係因為咁，詹姆同莉莉就俾佢哋嘅好朋友佩迪魯背叛咗，佩迪魯將波特一家嘅行蹤出賣俾佛地魔，結果佛地魔就喺1981年嘅萬聖節果晚（即1981年10月31號），令佢哋喺高錐客洞（中文：哈利波特中的地點#高錐客洞）嘅屋企喺毫無徵兆咁俾佛地魔襲擊，詹姆喺阻止佛地魔嗰陣時叫佢老婆帶埋哈利逃走，而佢喺無魔杖嘅情況下被殺。

死後出現
詹姆喺《哈利波特：神秘的魔法石》裡面出現過喺意若思鏡裡面，嗰個係哈利最希望見到嘅景象。
詹姆喺《哈利波特：火盃的考驗》入面短暫咁出現過，當時哈利支魔杖同佛地魔連接果陣，符咒倒轉嘅效果展示咗佛地魔最近施放嘅咒語——以佛地魔嘅魔杖為例，詹姆係最近俾佢攞走咗嘅性命；
喺《哈利波特：死神的聖物》嘅結尾，哈利透過重生石（中文：死神聖物#重生石）嚟召喚詹姆、莉莉、天狼星同路平，令佢哋再一次出現，而嗰次亦係佢最後一次露面。

前傳
詹姆同天狼星係《哈利·波特前傳（中文：哈利·波特前傳）》入面嘅主角，果個係一個800字嘅故事，故事發生喺哈利出世嘅三年之前。故事講述呢兩個好朋友一齊坐住天狼星嘅電單車，因為超速而俾兩個麻瓜警察追趕。當三個騎住掃把嘅食死人飛向佢哋嗰陣，麻瓜警察試圖去捉佢哋。詹姆同天狼星用警車做障礙物，令食死人撞埋去。最後，佢哋兩個揸住電單車飛走咗，逃離咗麻瓜警察嘅拘捕。
外傳

外傳（英文：Spin-off）係一類作品，係指基於或模仿已有作品嘅作品。如果係基於原有作品嘅正宗外傳嘅話，會聚焦喺主線故仔以外元素，譬如係配角同支線故仔。
營銷策略

營銷策略（英文：marketing strategy）喺市場學上指一個「長遠要點為一件產品做市場」嘅計劃。
八達通

八達通（Octopus）係香港通用電子找數系統。八達通咭裏頭攝住原子晶片，增值後放響八達通機上高即可找數，堪稱「易過借火」。1997年9月1號八達通啟用，起初淨係巴士、地下鐵路等公共交通工具至用得，其後發展至各行各業，即如百貨公司、食肆、停車場之類，及後甚至愛嚟做學校、寫字樓與及住宅大廈通行咭。初頭要用增值機增值，後經改良連鋪頭收銀機都得，而家用信用咭、銀行戶口自動過數、八達通App裏面嘅「八達通銀包」增值亦冇問題。
八達通係世界至早電子貨幣之一，其普及程度亦係首屈一指。統計數字顯示，截至2005年有1240萬張八達通用緊，而每日就錄得超過900萬次嘟咭紀錄。八達通公司藉此佳績享譽國際，後嚟重幫荷蘭同中國長沙興建當地電子過數系統。有消息指，八達通有意同深圳地鐵咭通用。
2021年，八達通做咗香港政府嘅消費券計劃嘅其中一個指定儲值支付工具。

歷史
香港地鐵公司1979年嗰時經已校好晒自動過數系統，當其時嘅車飛係一張磁力咭，分為單程飛同多程飛，後來多程飛被儲值飛取代。九廣鐵路則於1984年改用同類車飛，重嗌佢做通用儲值票。而去到1989年，通用儲值票經已應用到九巴、城巴，甚至乎公共交通之外嘅行業添，譬如快餐店同自助影相之類。
地鐵公司響1993年宣佈將會改用一種可以隔空感應過數嘅車飛。為咗令到多啲市民受落，地鐵公司同九廣鐵路公司、摟埋城巴、九巴同油蔴地小輪於1994年成立聯俊達有限公司（2002年1月改名做八達通卡有限公司）。之不過當其時港島公共交通龍頭大佬中巴就唔肯參與。
歷經三年試用，八達通卒之響1997年9月1號正式啟用，其後短短3個月就賣出超過300萬張八達通。八達通起初淨係可以愛嚟搭聯俊達旗下五間公司嘅車，之但係到咗1999年，八達通開始應用於其他行業，同年推出自動增值服務及八達通手錶。2000年，金管局派發牌照畀各大商舖，廢除八達通非交通類業務不得多過15%嘅不平等條例。2001年1月，啱啱宣佈放棄經營渡輪事業嘅油麻地小輪簽署新股東同意書，同意將股份讓畀新世界第一巴士同埋新世界第一渡輪。同年八達通公司消滅赤字，開始賺錢。
2003年6月29號，香港政府決定將全港18,000個泊車位改用八達通咪錶。呢次大換血行動響2004年11月21號搞掂。與此同時，好多政府公共設施都開始改用八達通找數。2003年11月，八達通公司同荷蘭簽署一張1.2億歐羅嘅合約，幫荷蘭搞隔空嘟咭找數系統，一統荷蘭七國咁亂（NS、RET、GVB及HTM）嘅公共交通。
2005年11月，推出「八達通日日賞」優惠計劃。申請此計劃之人士，響指定商舖（包括惠康、UA院線同麥當勞等）買嘢，無論用任何方式（八達通、現金抑或信用咭）找數，即可幫八達通咭積分，儲夠積分可換購禮品。

種類
八達通可以分為「租用版」同「銷售版」呢兩種。
「租用版」八達通喺港鐵車站同機場都有賣，買𠴱時要俾HK$50的按金，同預付$20-$100既飛值。
「銷售版」就有好多種款式：小童八達通錶、成人迷你八達通、長者迷你八達通。
常規八達通：小童八達通、成人八達通同長者八達通。
個人八達通：普通個人八達通、學生身份八達通、殘疾人士身份八達通同樂悠咭。
銷售版八達通：旅客八達通、嶺南通聯名卡同互通行。

其它用途
警方用八達通可以查到卡主去過邊，有幫助破案，例如徐步高案。
江達可

江達可，SBS，JP，廣東揭陽普寧人，香港建制陣營（商界親中派）政治人、生意人，人稱「燈芯絨大王」。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
吳宗權

吳宗權，BBS，JP（英文：Douglas Woo Chun-kuen，1978年—），係香港親中派生意人同水球員，而家係會德豐有限公司（港交所前編號：00020）主席、會德豐地產（香港）有限公司常務董事、九龍倉中國地產發展有限公司常務董事、環境及自然保育基金委員會主席。佢係吳光正亞仔，包玉剛外孫。
2006年亞洲運動會，吳宗權代表香港出戰水球。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第一）委員。
郭基煇

郭基煇，SBS，香港商界親中陣營政治人、生意人，亦係新鴻基地產郭炳江個仔、郭炳聯個侄仔。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
王倩雯

王倩雯，香港親中派政治人。

選舉經歷
2023年，王倩雯參選2023年香港區議會選舉，喺三會委員可以互相提名都唔當係利害衝突嘅制度下，佢成為西區區議員。
陳捷貴

陳捷貴，BBS，JP，廣東潮陽人，香港親中陣營政治人（新世紀論壇理事）、香港大學職員協會會長，由1991年開始做中西區區議會議員，在任28年，响2019年香港區議會選舉輸畀任嘉兒。

獲野雞大學頒發院士資格
佢報稱攞到亞洲知識管理學院資深院士資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
彭舜玟

彭舜玟，香港親中派政治人，曾經參與2023年香港區議會選舉。
馮家亮

馮家亮，香港親中派政治人物，曾經參與2019年香港區議會選舉但係落敗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，馮家亮曾經以自由黨名義參選地區直選（中區），攞到3061票，成功當選。
葉亦楠

葉亦楠，香港親中派政治人物，民建聯元老級成員葉國謙嘅仔。曾經係安保工程控股行政總裁，去到2019年辭任。
司徒永富

司徒永富（Ricky Szeto Wing Fu）係香港商人，香港專業人才服務機構主席，1999年起開始出任鴻福堂總經理兼執行董事，2020年改任鴻福堂行政總裁，前任香港樹仁大學工商管理學系行政系主任。佢經常喺多間學院、政府部門、專業團體擔任講師同顧問工作，亦喺唔同嘅刋物發表文章。

簡介
司徒永富喺1987年8月至1992年8月期間出任嘉華銀行有限公司副經理，曾經喺香港樹仁大學工商管理學系做副教授超過15年，而家亦係香港零售管理協會執委會成員同香港復康會現任執行委員會委員、社會企業及就業委員會主席。司徒永富1984年7月喺香港樹仁學院（而家係香港樹仁大學）畢業，獲頒經濟學文憑；另外亦喺1995年5月獲南密西西比大學頒授哲學教育管理博士學位。司徒永富亦係澳洲會計師公會資深會員。
2019–20年西班牙甲組足球聯賽

2019年至2020年西班牙甲組足球聯賽（英文：2019–20 La Liga）係第89屆西班牙甲組足球聯賽賽事。今屆西甲聯賽喺2019年8月16號開鑼。

參賽隊伍
2019–20年西班牙甲組足球聯賽參賽隊伍共有20支。

每輪排名
呢個表顯示每輪結束後各球隊嘅排名變更。
資料來源： La Liga

對賽成績
資料來源：La Liga顏色：藍色：主隊贏咗；黃色：打和；紅色：客隊贏咗。
8月18號

8月18號係公曆年嘅第230日（閏年第231日），離年尾重有135日。
<< - 8月 - >>



大件事
1868年：Jules Janssen（法文：Jules Janssen）喺日全食時分析色層，發現氦元素。呢隻係第一種人類喺太空發現嘅元素。
1877年：阿薩夫賀發現火衞一。
1905年：反清革命組織共進會成立。
1914年：美國總統伍德羅威爾遜講：喺第一次世界大戰中，美國保持中立。
1958年：納博哥夫嘅小說《羅列他》喺美國出英文版。
1966年：毛澤東響天安門城樓檢閱嚟自全國各地到北京大串聯嘅紅衛兵。
1976年：兩個駐板門店美軍俾北韓兵用斧頭同埋鐵鏟打死，係韓戰停火以嚟最嚴重衝突。事因北韓兵阻止聯合國部隊喺休戰村聯合保安區修樹。
1977年：香港揭發一名男子持假六合彩飛領獎，呢名被告後來被判入獄四年。
1990年：香港天文台響下晝十二點半錄得90年嚟最高氣溫，市區達攝氏36.1度。
2002年：香港地鐵將軍澳綫通車。
2011年：中國國務院副總理李克強訪港最後一日，出席香港大學百周年校慶典禮，掀起保安爭議，期間專上學聯三名成員李成康、黃佳鑫同埋鄧建華畀人禁錮梯間兩個鐘頭，史稱「哭港大事件」。
2017年：2017年中華民國總統府憲兵遇襲事件（中文：2017年中華民國總統府憲兵遇襲事件）。
2018年：2018年亞洲運動會喺印尼耶加達開幕，賽期至9月2號。
馬利奧高爾夫家庭巡迴賽

馬利奧高爾夫家庭巡迴賽（英文：Mario Golf: Toadstool Tour），係由任天堂開發哥爾夫球嘅體育遊戲，2003年7月28日喺Gamecube推出。
11 Bit Studios

11 bit studios SA係一家總部位於華沙嘅波蘭電子遊戲開發商同發行商。呢間工作室由CD Projekt同Metropolis Software嘅前成員於 2010 年創立。工作室最著名嘅作品係 Anomaly: Warzone Earth（2011 年）、 This War of Mine （2014 年）、 冰汽時代（Frostpunk）（2018 年）同 冰汽時代 2（Frostpunk 2）（2024 年）。

歷史
呢間公司於 2010 年 9 月 11 日正式成立，由CD Projekt同Metropolis Software嘅前開發人員同員工創立。  佢哋目前請咗大概 250 個員工。呢間公司嘅目標係創造既適合遊戲發燒友又適合休閒遊戲玩家嘅遊戲。 佢哋因為開發即時戰略逆轉塔防遊戲Anomaly: Warzone Earth 同This War of Mine而聞名，後者因為描繪咗類似薩拉熱窩圍城城市入邊嘅平民而受到評論家稱讚。
該工作室喺2018 年發行嘅冰汽時代（Frostpunk）喺發行三日內就賣咗超過 25 萬份。 呢隻遊戲描繪咗一個係 19 世紀末被冰雪覆蓋嘅英國，而玩家需要管理人類嘅最後一座城市。  2020 年呢間公司透露會投資 2,100 萬美元資助同佢出版公司簽約嘅三個項目同四款遊戲嘅開發。其中一款就係喺 2024 年 9 月 20 日正式發布嘅冰汽時代 2（Frostpunk 2）。
賽馬會特教青年學苑

賽馬會特教青年學苑，喺2020年由香港教育大學特殊學習需要與融合教育中心開設，為有特殊學習需要嘅高中畢業生，提供喺大學校園學習嘅機會，係全香港第一間附設喺大學校園嘅特殊學校。學苑為有特殊學習需要嘅中六畢業生提供為期一至三年嘅應用同培訓課程，例如桌上遊戲、花藝設計、攝影同媒體創作等，又安排職場實習，讓學生增值知識同技能。

簡介
香港教育大學特殊學習需要與融合教育中心，獲教育局同香港特殊學校議會嘅支持，成功申請2019年度「行政長官社會資助計劃」，並得到香港賽馬會慈善信託基金撥款資助，喺中心之下設置「賽馬會特教青年學苑」，為有特殊學習需要嘅離校畢業生，提供三年喺大學校園内學習嘅機會。此外，亦為學生家長、業界同工、教育大學嘅準老師提供培訓，目的係令佢哋認識各類特殊學習需要嘅特徵、面對嘅困難同訓練需要，從而給予支援，並協助有特殊學習需要嘅青年勾劃未來嘅生涯規劃藍圖，融入社會。
課程唔具有資歷認可，著重應用實踐、培養協作溝通能力，學生唔需要交學費，畢業之後可以獲頒結業證書。

對象學員
有特殊教育需要年齡介乎嘅18-30歲，並完成香港中六課程嘅離校畢業生。
垃圾

垃圾（原寫擸𢶍）或者廢物係唔需要嘅固體物質。喺人口密集嘅大城市，垃圾處理係令人頭痛嘅問題。常見嘅做法係收集後送去堆填區，或者係用焚化爐焚化。但兩者都會製造環境問題。堆填區處理不當會污染地下水同發出臭味同CH4，而且好多城市可供堆填嘅面積將會越嚟越少。焚化則無可避免會產生有毒氣體污染空氣，產生嘅二氧化碳會加劇地球暖化。多數城市都喺度研究緊減少垃圾嘅產生，同鼓勵資源回收。

巴塞爾公約
根據《巴塞爾公約》，「垃圾」係指畀人掉、打算掉或者根據國內法規定一定要掉嘅嘢。

日本嘅法律
根據《處理同埋清潔垃圾有關嘅法律》（垃圾處理法）第2條，「垃圾」係指「垃圾、大型垃圾、燒完嘅灰、污泥、人嘅排泄物、廢油、廢酸、廢鹼、死畜同埋其他污糟或冇用嘅嘢，唔理係咪實心抑或液體（放射性物質同埋畀佢污染咗嘅放射性垃圾唔計）」。
「垃圾」係指「主人用唔著或賣畀人，所以變冇用」嘅嘢，呢個解釋由當時嘅厚生省（環境衛生局環境整理組）發出嘅通知而提出。所以有價值嘅嘢唔算係垃圾。
根據《循環型社會構建基本法》，唔論有價值抑或冇價值都叫做「垃圾等」。
根據環境省嘅通知，垃圾係指東主唔能自用或以有錢嘅方式轉讓，變得冇用嘅嘢。判斷時會綜合考慮個嘢嘅特質、排出情況、一般處置方式、有無交易價值同埋東主意願等因素。
個嘢嘅特質：滿足使用要求，又唔會搞到散落、漏出、惡臭等影響生活環境嘅情況。
排出情況：排出有計劃，符合需求，喺排出之前同排出時有適當保管同埋品質管理。
一般處置方式：已經有產品市場，通常唔會以垃圾方式處置。
有無交易價值：東主同買嘢嘅人有有錢轉讓，個交易本身亦有經濟合理性，例如唔收取處理費用，轉讓價格都符合競爭產品加運費等經濟計算。
東主嘅意願：從客觀因素合理推斷，東主啱用或用到錢轉讓，又或者並冇掉或處置嘅意願。
長期（大約180日以上）亂拋。

美國嘅法律
根據《聯邦法資源保護復原法》（Resource Conservation and Recovery Act，RCRA），「垃圾」指「所有嚟自垃圾處理廠、自來水廠或空氣污染防治廠排出嘅垃圾、廢料同埋污泥，以及工業、商業、採礦、農業活動同埋社區活動所產生嘅實心、液體、半實心或氣狀物質。」但「唔包括生活污水固體物同溶解物、灌溉排水固體物同溶解物、受42條水質污濁防治法排放許可需要嘅工廠廢水污水，又或1954年原子能法所定義嘅放射源、特殊放射性物質或副產品。」

中國嘅法律
根據《固體垃圾環境污染防治法》第88條，「垃圾」係指「冇利用價值」或者雖有利用價值但「遭丟棄或拋棄」嘅嘢，可分為「生活垃圾」、「工業固體垃圾」同埋「危險垃圾」等三大類。

文化
垃圾亦可以係形容詞，形容一啲差、冇用嘅嘢，例如低劣嘅電影、電視劇集、產品、文章等等。來形容人都得，會帶貶意。
2021年至2022年俄羅斯超級足球聯賽

2021年至2022年俄羅斯超級足球聯賽（英文：2021–22 Russian Premier League）係第30屆俄羅斯超級足球聯賽賽事。今屆俄超聯賽喺2021年7月23號開鑼。最後由辛尼特攞冠軍。

每輪排名
呢個表顯示每輪結束後各球隊嘅排名變更。
資料來源： Russian Premier Liga

對賽成績
資料來源：Russian Premier League顏色：藍色：主隊贏咗；黃色：打和；紅色：客隊贏咗。
豐臣秀吉

1582年當秀吉聞到信長死喺本能寺（本能寺之變）嘅消息，佢立即急急向毛利軍議和，折返近畿，並且喺山崎擊敗咗明智光秀。跟住秀吉打敗咗織田信孝同柴田勝家。接著又成為向德川家康議和，之後成功討伐四國同九州，大致上大部份地方都臣服秀吉（除咗東北同關東部份大名）。期間秀吉被朝廷任命為關白，並改名為豐臣秀吉。
1590年，豐臣秀吉成功擊敗北條氏政，大致上統一咗日本，跟住秀吉喺1592年到1598年出兵朝鮮（即文祿慶長之役），不過重未征服到之前，喺伏見城病死。
鄉事委員會

鄉事委員會，簡稱鄉事會，係香港新界鄉事諮詢組織，總共有27個，共同組成新界鄉議局。鄉事委員會每四年由村代表選舉產生執行委員會，並由執委會互選產生一名主席同最多兩名副主席。27個鄉事會主席係新界各區區議會當然議員及鄉議局當然執行委員，副主席係鄉議局當然議員。
阿拉伯起義

阿拉伯起義（阿拉伯文：الثورة العربية‎，羅馬拼音：al-Thawra al-Arabiyya）係喺第一次世界大戰期間，阿拉伯人反抗鄂圖曼帝國統治嘅起義。

歷史
喺第一次世界大戰，英國係協約國國家，而鄂圖曼帝國係同盟國國家，所以兩邊係戰場嘅敵人。喺1915年至1916年期間，英國同阿拉伯人嘅領袖做咗談判，最終喺麥克馬洪-侯賽因協定（英文：McMahon–Hussein Correspondence），同意咗會一齊對抗鄂圖曼帝國喺阿拉伯半島嘅管治。呢次起義正式喺1916年6月10號開始，主要嘅目標係由阿勒坡到亞丁（即係全個阿拉伯半島），建立一個獨立嘅阿拉伯國家，而英國亦都講明咗會承認。
於是，喺英軍支持底下，阿拉伯人出軍攻打鄂圖曼軍隊。到1918年，已經成功贏咗大馬士革，宣佈成立“敘利亞阿拉伯王國”。
不過，英國其實同時暗地裏，同法國簽咗賽克斯-皮科協定（英文：Sykes-Picot Agreement），同意咗會喺戰後瓜分阿拉伯地區。所以，英國喺贏咗一次大戰之後，對同阿拉伯人嘅協定反口，喺阿拉伯半島成立咗國際聯盟嘅託管地，實現同法國簽嘅協定。英國控制咗巴勒斯坦地區、約旦、同伊拉克，而法國就控制咗敘利亞同黎巴嫩。
鍾雨璇

鍾雨璇（藝名O3，1986年3月24號—），原名蘇慧恩（Ophelia So），係香港創作歌手兼模特兒，亦係第46屆工展小姐冠軍，依家係臻世娛樂旗下藝人。

簡歷
蘇慧恩先後讀過中華基督教會基華小學、香港神託會培敦中學、藍田聖保祿中學、澳洲昆士蘭大學工商管理系學士，同愛爾蘭國立都柏林大學學院市場學學士。
蘇慧恩2009年參加過無綫電視歌唱比賽《超級巨聲》入唔到圍，2011年選香港小姐都係廿強止步，到2012年贏到工展小姐冠軍。2013年到2015年，佢喺亞洲電視做過節目同報過娛樂新聞。2016年，佢參選「大閘蟹小姐競選」而俾人談論，最後佢以熱門姿態當選。
2016年11月27號喺九龍灣國際展覽中心Music Zone舉行首個音樂會「『賞‧激想』 2016夢想啟航演唱會」，全場滿座，邀請嘉賓分別有黃健東，應昌佑同可嵐，演出獲名製作人溫應鴻盛讚。
2018年2月接受報章訪問坦承喺香港搵食難，去咗大陸夜場賣唱，月入頗豐。
2018年12月7號喺九龍灣國際展覽中心Music Zone舉行第二個個人音樂會「Treasure of Love」慈善音樂會，全場滿座，邀請到小肥、Heartgrey、DJ Cardo等明星陣容助陣。
2021年6月，喺推出新歌《Save a Life》嘅同時，宣布改自己個名做鍾雨璇。
笑死

笑死係一種罕見嘅死因，通常係由一陣大笑引起嘅心臟驟停或者窒息所引致嘅。自古希臘時代到依家都有笑死嘅案例紀錄。笑死嘅別稱「致命嘅歡鬧」（fatal hilarity），響1956年首次被使用。

病理生理
大笑不停可以引致心臟驟停或者窒息。笑都可以引致收縮乏力、虛脫同昏厥，重會導致創傷。因笑昏厥可以係因為下丘腦局灶性病變所引致。因笑昏厥亦都會影響小腦。
笑可以係一種病。橋腦或者延髓嘅梗塞可以引致病人大笑，之後死去。以呢種方式死亡嘅病者可能被誤以為係笑死。

歷史上嘅笑死案例
歷史上曾經有少量嘅笑死案例，響近代，笑死嘅人主要都係因笑引致嘅心臟衰竭或窒息而死。
公元前5世紀嘅古希臘畫家宙克西斯：佢響畫一個滑稽嘅老女人嗰陣笑死。
文藝復興時期意大利作家彼得羅·阿雷蒂諾：佢響1556年因為笑唔停口，窒息而死。
蘇格蘭作家同翻譯湯馬斯·厄克特：佢響1660年聽聞查理斯二世登基之後笑死。
金英權

（韓文：김영권／金英權 Kim Young-Kwon；1990年2月27號—）係南韓嘅足球員，司職後衛，而家效力緊日本J1聯賽隊大阪飛腳。
戀講嘢

《戀講嘢》（英文：Talker: What Love You Say）係香港MakerVille製作嘅清談節目，主持係郭嘉駿、譚凱倫、鄭伊琪、郭奕芯，2021年8月24號到2024年1月9號逢禮拜二23:30-00:00（晚吹時段）喺ViuTV播出。每集節目都會講各種後生女嘅愛情話題。

節目調動
2022年11月22號，由於播《FIFA世界盃2022》墨西哥對波蘭，呢個節目暫停播映。